b'\n_START_ARTICLE_\nLongwy\n_START_SECTION_\nGeografija\n_START_PARAGRAPH_\nKraj le\xc5\xbei v severovzhodni Franciji tik ob meji z Belgijo in Luksemburgom, 60\xc2\xa0km severozahodno od Metza. Razdeljen je na tri dele zgornji Longwy-Haut (fortifikacija), spodnji Lonqwy-Bas (administrativno sredi\xc5\xa1\xc4\x8de) in Lonqwy-Gouraincourt (industrijski del).\n_START_SECTION_\nAdministracija\n_START_PARAGRAPH_\nLongwy je sede\xc5\xbe istoimenskega kantona, vklju\xc4\x8denega v okro\xc5\xbeje Briey.\n_START_SECTION_\nZgodovina\n_START_PARAGRAPH_\nPrvotno je Lonqwy pripadal Lotaringiji. Po razdelitvi njenega kraljestva je postal del Zgornje Lorene, nato Barskega vojvodstva. Leta 1368 je pri\xc5\xa1el v roke luksembur\xc5\xa1kega vojvoda Venceslava I., vrnjen Baru v letu 1378. Slednji je bil leta 1480 priklju\xc4\x8den Lorenskemu vojvodstvu. V vmesnem \xc4\x8dasu od 1648 do 1660 je bil v sklopu Francoskega kraljestva, ponovno pa je pri\xc5\xa1el pod Francijo leta 1670 in v njej dokon\xc4\x8dno pristal s podpisom mirovnega sporazuma v Nijmegnu. V obdobju Ludvika XIV. je Lonqwy dobil utrdbe, ki jih je skonstruiral Vauban.'